CELEX: 62015TN0367
Language: fi
Date: 2015-07-09 00:00:00
Title: Asia T-367/15: Kanne 9.7.2015 – Renfe-Operadora v. SMHV (AVE)

19.10.2015   
            
            
               FI
            
            
               Euroopan unionin virallinen lehti
            
            
               C 346/31
            
         Kanne 9.7.2015 – Renfe-Operadora v. SMHV (AVE)
   (Asia T-367/15)
   (2015/C 346/37)
   Oikeudenkäyntikieli: espanja
   
      Asianosaiset
   
   
      Kantaja: Renfe-Operadora, Entidad Pública Empresarial (Madrid, Espanja) (edustajat: asianajajat J.-B. Devaureix ja M. Hernández Sandoval)
   
      Vastaaja: Sisämarkkinoiden harmonisointivirasto (tavaramerkit ja mallit) (SMHV)
   
      Menettely SMHV:ssa
   
   
      Riidanalainen malli: Yhteisön tavaramerkiksi rekisteröity kuviomerkki, joka sisältää sanaosan AVE – Menetetyn määräajan palauttamista koskeva hakemus – Rekisteröintihakemus nro 5.640.198
   
      Riidanalainen päätös: SMHV:n viidennen valituslautakunnan 24.4.2015 asiassa R 712/2014-5 tekemä päätös
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa riidanalaisen päätöksen, hyväksyy menetetyn määräajan palauttamista koskevan hakemuksen ja tämän seurauksena toteaa, että mitättömyyslautakunnan 4.2.2014 tekemästä päätöksestä tehty kantajan valitus, joka tehtiin ennen kyseistä hakemusta, voidaan ottaa tutkittavaksi ja SMHV:n viidennen valituslautakunnan on ratkaistava se.
            
         
               —
            
            
               velvoittaa SMHV:n korvaamaan oikeudenkäyntikulut.
            
         
      Kanneperusteet
   
   
               —
            
            
               Tosiseikkojen puutteellinen arviointi riidanalaisessa päätöksessä sekä menettelylliset virheet, joiden seurauksena kantajan puolustautumisoikeuksia ja huolenpitovelvoitetta kantajaa kohtaan on loukattu.
            
         
               —
            
            
               Näytön virheellinen arviointi, suhteettomuus kantajan väitetyn muodollisen virheen ja siitä aiheutuneiden seurausten välillä, koska kantajalla ei ole ollut oikeutta valittaa sille vastaisesta päätöksestä, ja riidanalainen päätös on liioitellun muodollinen.
            
         
               —
            
            
               Kantajan puolustautumisoikeuksia on loukattu, koska sillä ei ole ollut mahdollisuutta riitauttaa AVE-merkin osittaisen kumoamisen aineellisia perusteita.